En person er bragt på skadestuen, men er ikke kommet alvorligt til skade.

En gummiged og en personbil stødte mandag eftermiddag sammen, fortæller vagtchefen ved Nordjyllands Politi. Føreren af personbilen kom ikke alvorligt til stade, men måtte dog en tur omkring skadestuen. Ulykken skete ved Hornumvej og Mølgårdvej ved Farsø, og Nordjyllands Politi fik meldingen ved 16-tiden. Politiet ved endnu ikke, hvordan ulykken skete.